Wasiat

Surat wasiat (pinjaman  terbitan kata akar  waṣṣā "mempertanggungjawabkan dan menjaminkan [harta kepada seseorang]"; ) ialah pengisytiharan sah yang mana penulisnya selaku pewasiat, mencalonkan beberapa orang lain untuk menguruskan asetnya serta menguruskan pertukaran hartanya apabila pewasiat meninggal dunia. Wasiat juga boleh mengasaskan amanah wasiat yang hanya menjadi laku selepas kematian pewasiat.

Keperluan 
Sesiapa yang sudah mencecah usia dewasa dan berfikiran sihat boleh mendrafkan wasiat sendiri tanpa bantuan peguam, ditambah lagi dengan syarat-syarat lain mengikut bidang kuasa, seperti berikut:

 Pewasiat mesti membuktikan dirinya selaku penulis wasiat dengan jelas, dan wujudnya surat wasiat; beginilah "penerbitan" wasiat yang dilengkapkan dengan perkataan "wasiat" () di helaian hadapan surat.
 Pewasiat mesti mengisytiharkan dirinya menarik balik semua wasiat dan kodisil sebelumnya. Jika tidak, wasiat terbaru hanya menarik balik butiran-butiran dalam wasiat dan kodisil sebelumnya yang bertindan dengannya. Apapun, jika wasiat terbaru langsung tidak seiringan dengan wasiat sebelunya, maka wasiat lama itulah yang ditarik balik sepenuhnya atas sebab implikasi.
 Pewasiat mesti menunjukkan dirinya berupaya melupuskan hartanya dengan bebas dan rela hatinya.
 Pewasiat mesti menandatangani dan membubuh tarikh pada wasiat, selalunya apabila dihadiri sekurang-kurangnya dua saksi berkecuali (bukan waris). Boleh dijemput lagi saksi "supernumari" sekiranya timbul persoalan perselisihan antara pihak-pihak berkepentingan.
 Tandatangan pewaris mesti berada di hujung surat wasiat. Jika tidak, mana-mana kandungan yang menyusuli tandatangan itu akan diabaikan, ataupun seluruh wasiat menjadi tidak sah sekiranya kandungan selepas tandatangan itu amat penting dan boleh melawan kehendak pewasiat jika diingkari.
 Seorang atau lebih pewaris mesti dinyatakan dengan jelas dalam kandungan.

Selepas pewasiat meninggal dunia, tindakan probet boleh dimulakan di mahkamah untuk menentukan kesahan wasiat yang ditulis oleh pewasiat, iaitu sama ada wasiat itu memenuhi keperluan undang-undang, dan melantik wasi. Selalunya apabila menjalankan probet, sekurang-kurangnya seorang saksi dihadapkan untuk memberi keterangan atau menandatangani afidavit "bukti penyaksian". Walaupun begitu, di sesetengah tempat, undang-undang statut menyediakan keperluan wasiat "pembuktian diri" (mesti dipatuhi ketika melaksanakan wasiat), oleh itu testimoni saksi boleh diabaikan ketika menjalankan probet. Sekiranya wasiat diisytiharkan tidak sah dalam probet, maka pewarisan dijalankan mengikut undang-undang kematian tak berwasiat (intestacy) seolah-olah wasiat tak pernah ditulis. Selalunya diberikan had masa, biasanya 30 hari, untuk wasiat dikemukakan untuk dijalani probet. Hanya surat wasiat asal boleh dikemukakan di kebanyakan tempat, salinan yang paling iras pun tidak diterima juga.

Lihat juga 
Untuk penurunan harta yang tidak ditentukan oleh wasiat, rujuk pewarisan harta dan kematian tak berwasiat.

Rujukan

Pautan luar 
 CCH Financial Planning Toolkit: Wills  - wasiat tokoh-tokoh terkenal
 Wasiat Michael Jackson dari The Smoking Gun
 Katharine Wasiat Hepburn's Will  dari The Smoking Gun
 Prerogative Court of Canterbury wills (1384 - 1858)
 Muat turun wasiat tokoh terkenal dari laman web Arkib Negara UK
 Wasiat William Shakespeare
 Wasiat Jane Austen
 Getting copies of UK wills made after 1858
 List of UK Regional Probate Registries - Regional Offices for probate information and to register the location of a Will and/or Executor 

Pewarisan
Undang-undang